Ουροδυναμικές ονομάζονται οι εξετάσεις που πραγματοποιούνται για τη διάγνωση προβλημάτων που σχετίζονται με την ουροδόχο κύστη, τον σφιγκτήρα και την ουρήθρα, οι οποίες αξιολογούν το πόσο καλά αποθηκεύονται και απελευθερώνονται τα ούρα. Οι εν λόγω εξετάσεις μετρούν:  Τη λειτουργικότητα των νεύρων και των μυών της ουροδόχου κύστης Την πίεση γύρω και μέσα στην ουροδόχο κύστη  Το πόσο γρήγορα ρέουν τα ούρα κατά την ούρηση Παραδείγματα ουροδυναμικών εξετάσεων είναι τα ακόλουθα:  Κυστομετρία: Μετρά την πίεση μέσα στην ουροδόχο κύστη, καθώς αυτή γεμίζει με ούρα. Ουρομετρία: Μετρά τη ροή των ούρων.  Ηλεκτρομυογραφία: Μετρά τη λειτουργικότητα των μυών του πυελικού εδάφους. Οι ουροδυναμικές εξετάσεις βοηθούν τον ουρολόγο να κάνει διάγνωση καταστάσεων του κατώτερου ουροποιητικού συστήματος και να χορηγήσει την κατάλληλη θεραπεία. Ορισμένοι λόγοι για τους οποίους πραγματοποιούνται είναι:  Ακράτεια ούρων Πόνος κατά την ούρηση Επαναλαμβανόμενες ουρολοιμώξεις  Συχνοουρία Προβλήματα με την έναρξη της ούρησης Αδύναμη ροή ούρων